《神光灿 寄长生刘师兄》
元代·谭处端

处端稽首，上覆刘仙，一别悠忽三年。每遇临风对月，思渴高贤。忽尔遽承教字，方就审、法候安然。弟且喜，无劳齿录，存念绵绵。自愧尘缘未断，在磁洛两郡，且恁随缘。不果来期，希恕老拙无愆。首春即当拜觐，履高秋、颐素不宣。处端望，师兄通妙几前。

作者简介：—全真道北七真之一。宁海（今山东牟平）人。初名玉，字伯玉，后改法名处端，字通正，号长真子。金大定年间师事王重阳，为全真道南无派创立者。传平昔好书龟蛇二字，奉道信士多收藏之。元世祖赠“长真水蕴德真人”，世称“长真真人”。著有《水云集》。